<classify> MBUNGE wa Jimbo la Dodoma Mjini, Anthony Mavunde CCM ametoa vifaa vya kujifungulia 350 na mashuka 100 ili kusaidia wanawake kujifungua salama katika jimbo hilo.Akikabidhi vifaa hivyo katika Kituo cha Afya Makole Jijini Dodoma jana, Mavunde alisema ametoa vifaa hivyo kwa vituo vyote vya afya na zahanati vinavyotoa huduma ya kusaidia wanawake kujifungua.Natambua baadhi ya wanawake wamekuwa wakikosa vifaa vya kujifungulia kutokana kukosa fedha, ikiwa ni sehemu ya maadhimisho ya Sikukuu ya Wapendanao juzi nimeona nitoe msaada huu ili kupunguza vifo vya akinamama na watoto vinavyotokana na uzazi, alisema Mavunde ambaye ni Naibu Waziri, Ofisi ya Waziri Mkuu Kazi, Ajira na Vijana.Alisema mifuko hiyo ina aina 10 za vifaa hivyo. Upendo wangu ni kuwajali watu wenye mahitaji maalumu. Nimewaletea mifuko 350 yenye vifaa vyote vya kujifungulia ambapo mfuko mmoja gharama yake ni shilingi 21,000 pia nimetoa mashuka 100 pamoja na maji kwa ajili ya wagonjwa mbali mbali, alisema. Aidha, alisema hatua hiyo ni utekelezaji wa ahadi yake wakati wa kampeni kwamba atahakikisha anaboresha sekta ya afya na ni mwendelezo wa utoaji vifaa kwa sekta hiyo.  <topic>: kitaifa 